[{"text_idx": "#000003", "text": "Mae\u2019n braf iawn gallu cyhoeddi fod Theatr Fach Llangefni wedi ei dewis i fod yn rhan o gyfres nesaf Prosiect Pum Mil fydd ar S4C."}, {"text_idx": "#000004", "text": "Dywedodd y Cadeirydd, Llio Mai - \u201cMae\u2019n gyffrous iawn fod y Theatr wedi\u2019i dewis i fod yn rhan o'r rhaglen i ddatblygu prosiect yn y theatr. Rydym yn edrych ymlaen yn fawr at fwrw ati efo\u2019r gwaith a chynnig mwy o gyfleoedd yn y theatr i\u2019n gwirfoddolwyr a\u2019r gymuned leol.\u201d"}, {"text_idx": "#000005", "text": "Bydd y gwaith caled yn digwydd dros misoedd nesaf, ac rydym angen eich cymorth chi!"}, {"text_idx": "#000006", "text": "Mae angen sgiliau penodol a llawer o waith caled ar bob un o'r prosiectau sy'n ymddangos ar y rhaglen wrth iddynt fynd ati i gwblhau pob prosiect o fewn y gyllideb. Mae\u2019r gyfres yn boblogaidd iawn ar S4C ac rydym wrth ein boddau ein bod wedi cael ein dewis o blith nifer o ymgeiswyr a ymgeisiodd i fod ar y rhaglen."}, {"text_idx": "#000007", "text": "Dywedodd Gethin Williams, sy\u2019n gyfrifol am yr ochr adeiladu yn y theatr - \u201cMae\u2019r cyfle arbennig hwn yn mynd i olygu llawer iawn i\u2019r theatr ac i\u2019r gymuned leol. Mae\u2019n mynd i fod yn her a hanner, ond rydyn ni gyd yn edrych ymlaen at fwrw ati efo\u2019r prosiect a chael lot fawr o hwyl yn ystod y cyfnod gwaith\u201d"}, {"text_idx": "#000009", "text": "Os oes gennych chi ddiddordeb bod yn rhan o\u2019r prosiect, gallwch gysylltu a\u0302 ProsiectPumMil@boomcymru.co.uk. Am fwy o wybodaeth gallwch hefyd gysylltu a\u0302 post@theatrfachllangefni.cymru"}]